Diari Oficial de la Generalitat Valenciana


Sumari del DOGV 9536, del 17-02-2023 (2023/1408)

RESOLUCIÓ de 7 de febrer de 2023, del sotssecretari de la Conselleria de Participació, Transparència, Cooperació i Qualitat Democràtica, per la qual es proveeixen pel sistema de lliure designació, els llocs de treball anunciats en la convocatòria número 149/2022, de 22 de desembre de 2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9536

Data del DOGV
:   17-02-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/1408


Data del document
:   07-02-2023

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * concurs administratiu

RESOLUCIÓ de 7 de febrer de 2023, del sotssecretari de la Conselleria de Participació, Transparència, Cooperació i Qualitat Democràtica, per la qual es proveeixen pel sistema de lliure designació, els llocs de treball anunciats en la convocatòria número 149/2022, de 22 de desembre de 2022. [2023/1408]  
Per Resolució de 22 de desembre de 2022, de la Direcció General de Funció Pública, es va procedir a la convocatòria número 149/2022 (DOGV 9504, 03.01.2023), per a la provisió, pel sistema de lliure designació, de dos llocs de treball vacants, de naturalesa funcionarial, en la Conselleria de Participació, Transparència, Cooperació i Qualitat Democràtica: núm. 40015, cap Servei Supervisió Projectes, i núm. 40877, cap Servei Ordenació i Coordinació Processos Participatius.  
Vistos els informes preceptius i vinculants emesos per la Direcció General de Funció Pública, sobre el compliment dels requisits de participació de les persones interessades per a la provisió corresponent de la convocatòria número 149/2022, de 22 de desembre de 2022.  
  
Atés que, en relació amb les circumstàncies i aptituds professionals tingudes en compte per a la idoneïtat de les persones aspirants, i considerant les funcions respectives dels llocs convocats, queden acreditats els coneixements especialitzats, implicació, professionalitat i la trajectòria de les candidates finalment seleccionades; la qual cosa atorga a les persones nomenades la capacitat de caràcter professional i personal que es requereix per a l'exercici eficaç de les tasques atribuïdes als llocs convocats.  
De conformitat amb el que disposa la base quarta de la resolució de la convocatòria esmentada, així com l'article 115 de la Llei 4/2021, de 16 d'abril, de la Generalitat, de la funció pública valenciana, i l'article 62 del Decret 3/2017, de 13 de gener, del Consell, pel qual s'aprova el reglament de selecció, provisió de llocs de treball i mobilitat del personal de la funció pública valenciana, així com en virtut del que es disposa en l'apartat primer de la Resolució de 17 de febrer de 2021, de la consellera de Participació, Transparència, Cooperació i Qualitat Democràtica, sobre delegació de competències en determinats òrgans de la Conselleria (DOGV 9024, 19.02.2021), resolc:  
  
  
Primer  
Nomenar a Sara Reyes Gimeno, funcionària de carrera amb NRP \*\*\*8359\*\*\*, com a cap Servei Supervisió Projectes, lloc de treball número 40238, grup A1, complement de destí nivell 28 i complement específic E050.  
En la candidata seleccionada, única aspirant al lloc convocat, concorren mèrits que determinen la seua idoneïtat per a l'exercici del lloc de treball convocat, per haver ocupat llocs de treball en l'administració de la Generalitat, en diferents conselleries, amb una àmplia trajectòria professional en l'àmbit de la seua carrera professional com a arquitecta, exercint llocs de responsabilitat, fins i tot de rang de subdirecció general. Així mateix compta amb experiència en l'Administració Local com a arquitecta municipal, i com a arquitecta per compte propi.  
  
  
Segon  
Nomenar a Maria Isabel Gonzalvez Meseguer, funcionària de carrera amb NRP \*\*\*5220\*\*\*, com a cap Servei Ordenació i Coordinació Processos Participatius, lloc de treball número 40534, grup A1, complement de destí nivell 28 i complement específic E050.  
La funcionària de carrera seleccionada, única aspirant al lloc convocat, resulta idònia per a desenvolupar el lloc de treball de referència, per la seua experiència en l'àmbit de les funcions exercides en la Direcció General de Participació Ciutadana. A més, té coneixements i experiència adquirida en les matèries competència de la direcció general i ha mostrat molt bones aptituds per al compliment d'objectius, per a la direcció d'equips i la coordinació amb la resta de serveis adscrits a les diverses conselleries i entitats del sector públic de la Generalitat.  
  
El cessament en l'actual lloc de treball es produirà d'ofici el dia de la publicació d'aquesta resolució en el Diari Oficial de la Generalitat Valenciana. La presa de possessió en el nou destí tindrà efectes des de l'endemà del cessament. La publicació de la present resolució produirà els efectes de notificació, d'acord amb el que disposa l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua notificació, o bé recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 7 de febrer de 2023.- El sotssecretari de la Conselleria de Participació, Transparència, Cooperació i Qualitat Democràtica (p. d. R 17.02.2021; DOGV 9024, 19.02.2021): Carles Vicent Ballester Faus.